[ખંડમાં એક જૂનું ટેબલ ડાબી બાજુએ પડ્યું છે. આજુબાજુ ખુરસીઓ છે. જમણી બાજુ સોફા છે, એની ઉપર સુલેખા શેઠાણીનાં એક-બે તૈલચિત્રો લટકે છે. સોફાની જમણી બાજુએ નીચે દીવાલ સાથે અડાડીને મૂકેલું એક તૈલચિત્ર મઢેલું છે. સોફાની ડાબી બાજુએ એક દરવાજો છે, જે શેઠાણીના ડ્રોઈંગરૂમમાં લઈ જાય છે. દરવાજાની ડાબી બાજુએ એક ટેબલ પર ટેલીફોન પડ્યો છે. (સેલ ફોન આવ્યા એ પહેલાંની આ નાટકની વાર્તા છે.) દરવાજા પર પડદો લટકે છે. તખ્તાની જમણી બાજુએ બીજો દરવાજો છે જે અંદરના રૂમમાં લઈ જાય છે. ડાબી બાજુએ પગથિયાં છે ને સામે ખુલ્લી બારી છે.